La música del Forn del Vidre al llarg de cent anys
Una de les singularitats del Forn del Vidre, dins les seves activitats socials, va ser la música.
Des de formar una coral amb un grup de treballadors, tenir un quintet -el "Hot Club Cristalerías"- fins a una Secció de Música dins el Grup de Cultura, que disposaven d'una bona col·lecció de vinils.
Els vidriers, tot fent bombetes, s'animaven a cantar cançons de l'època, que sentien les persones que passaven pel Rierot.
També disposaven d'altaveus a totes les seccions, on sonava la música dels discs que es posaven des de la porteria o la programació de les emissores triades per un grup de la Secció.
Més endavant va canviar el sistema i es sintonitzaven emissores com els "Cuarenta Principales" o "Radio Taxi".
En els últims anys es va anar perdent el costum de posar fil musical a les dependències.
Així doncs, ens ha semblat bé organitzar aquest concert que, d'una manera més o menys encertada, ens permeti recordar part de les melodies que ells van escoltar o cantar.
Anirem repassant les dècades d'aquests cent anys gaudint de les veus i dels balls dels nostres artistes que, generosament, han volgut col·laborar a fer una celebració del centenari amena, distreta i enriquidora.
Lídia Martínez, que ens interpretarà un recull de cuplets:
EL VESTIR D'EN PASQUAL de Joan Misterio, pseudònim de Joan Casas Vila
LA MONYOS, xarleston de Vicenç Sabater, inspirat en la vida d'una dona barcelonina i
BAIXANT DE LA FONT DEL GAT I LA MARIETA DE L'ULL VIU, música de l'olotina Càndida Pérez i lletra de Faust Casals.
Veurem com ballen el tango a l'actualitat els ballarins Damià García i Teresa Baquero.
El Cor Madrigalista de Mataró ens interpretaran:
L'EMIGRANT, obra coral amb text de Jacint Verdaguer i música d' Amadeu Vives, escrita el 1894, s'ha convertit amb el temps en un cant patriòtic nostàlgic, especialment per als exiliats.
EL CANT DELS OCELLS és una cançó tradicional catalana de Nadal.
Va ser popularitzada fora de Catalunya per Pau Casals que va començar a interpretar-la al violoncel en els seus concerts des de l'exili del 1939.
Per això és considerada un símbol nacional de Catalunya.
WHEN THE SAINTS GO MARCHING IN, espiritual negra, popularitzada per Louis Armstrong
WHEN YOU'RE SMILING, de Larry Shay, Mark Fisher i Joe Goodwin (1928), que serà ballada per alumnes de l'Escola de Swing Maresme, de Mataró.
JO VINC D'UN SILENCI, de Raimon i LA MALA REPUTACIÓN de Georges Brassens, interpretades per Ramon Pugivert veu; Xavier Dangla, guitarra i Oriol Albet, acordió.
Selecció de cançons del grup THE BEATLES.
NOWADAYS /HOT HONEY RAG (MEDLEY TITLE), cançó de John Kander i Fred Ebb, del musical CHICAGO, serà ballada per les alumnes Aina Deus, Roser Romero, Alexia Marmol i Maria Cotet de l'escola de ball d'Heidi Consegal.
OVER THE RAINBOW, de Harold Arlen i E.Y. Harburg per a la pel·lícula El Mag d'Oz, dirigida el 1939 per Víctor Fleming
BE MY LOVE, de la pel·lícula The Toast of New Orleans (1950), música de Nicolás Brodszky i lletra de Sammy Cahn.
Activitat gratuïta oberta a tothom.
Aforament limitat. podeu recollir l'entrada en la guixeta del teatre monumental.
Associació Vidre Bufat de Mataró, Arxiu Comarcal del Maresme, Ajuntament de Mataró.
Amb el suport de la Fundació Unió de Cooperadors de Mataró, Vidres Marcarell, Lluís Roca i Gibernau Vidriers